อย่าด่วนตัดสินภาพที่เห็น บีบีซี รีบขอโทษส.ส.อังกฤษ ไปว่าหลับในสภา
(ภาพทวิตเตอร์จาก BBC),สำนักข่าวบีบีซี โพสต์ทวิตเตอร์ขอโทษ อเล็ค เชลบรูค ส.ส.อังกฤษ หลังด่วนตัดสินเร็วไปหน่อย ทั้งทวีตภาพและข้อความบอกกำลังนอนหลับในสภาทั้งที่ความจริง นายเชลบรูค มีอาการหูหนวกบางส่วน จึงเอนตัวเพื่อให้หูเข้าใกล้ลำโพงกระจายเสียง,สำนักข่าวต่างประเทศรายงาน ว่า บีบีซี สำนักข่าวยักษ์ใหญ่ในอังกฤษได้ขอโทษต่อ นายอเล็ค เชลบรูค ส.ส.พรรคอนุรักษนิยม ของอังกฤษ ที่ถูกบีบีซี วิจารณ์ว่าเขานอนหลับ ขณะบรรดาเพื่อนส.ส.กำลังมีการอภิปรายเกี่ยวกับร่างกฎหมายการค้าในสภา และบีบีซียังนำมาภาพนายเชลบรูคเอนตัวและหลับตามาลงในทวิตเตอร์เมื่อวันอังคารที่ 15 ก.ย. ทั้งที่ความจริงแล้ว สาเหตุที่นายเชลบรูคอยู่ในลักษณะดังกล่าวนั้น เนื่องจากนายเชลบรูคมีอาการหูหนวกบางส่วน ทำให้มีปัญหาเกี่ยวกับการได้ยิน และเขาเอนตัวไปพิงพนักเก้าอี้เพื่อหูจะได้ยินเสียงจากลำโพงที่ติดอยู่ตรงคอกที่นั่งของส.ส.ได้ชัดเจนมากขึ้น,เดอะ การ์เดียน แจ้งว่า หลังเกิดความผิดพลาดกับบีบีซีแล้ว ต่อมา ทวิตเตอร์ของบีบีซีดังกล่าวซึ่งโพสต์ข้อความ นายเชลบรูคนอนหลับในสภาได้ถูกลบทิ้งทันที จากนั้น บีบีซีได้ทวีตข้อความใหม่ทางทวิตเตอร์ แสดงความขอโทษอย่างยิ่งต่อนายเชลบรูค ที่มีปัญหาหูหนวกบางส่วนขึ้นแทน และระบุว่าเขากำลังฟังการอภิปรายในสภาอยู่.
สำนักข่าวบีบีซี โพสต์ทวิตเตอร์ขอโทษ อเล็ค เชลบรูค ส.ส.อังกฤษ หลังด่วนตัดสินเร็วไปหน่อย ทั้งทวีตภาพและข้อความบอกกำลังนอนหลับในสภาทั้งที่ความจริง นายเชลบรูค มีอาการหูหนวกบางส่วน จึงเอนตัวเพื่อให้หูเข้าใกล้ลำโพงกระจายเสียง 
บีบีซี,บีบีซีขอโทษส.ส.อังกฤษ,หูหนวกบางส่วน,วิจารณ์,นอนหลับในสภา,บีบีซีขอโทษ,ข่าว,ไทยรัฐออนไลน์,ข่าวต่างประเทศ,ตัดสินด้วยภาพ,ทวีต,บีบีซีทวิตเตอร์,กล่าวหาว่านอนหลับ,นอนในสภา